I 1941 vendte Asmahan tilbake til Det franske mandatet for Syria og Libanon (Syria, som da var under Vichy-Frankrike) på oppdrag fra britene og de frie franske styrker. Hennes hemmelige oppdrag var å varsle folk i Jabal al-Druze at britene og de frie franske snart kom til å invadere Syria gjennom deres territorium, og å overbevise dem om ikke å ta til våpen. Britene og de frie franske hadde lovet syrerne selvstendighet på invasjonsdagen. Druserne gikk med på dette, skjønt ikke alle hadde fått beskjeden i tide og kjempet mot de invaderende.